वेस्टर्न क्रिकेट क्लब ४ विकेटले विजयी
ड्रिम युनिक रुपन्देही सुपर लिग वान–डे क्रिकेट प्रतियोगिताअन्तर्गत बिहीबारको खेलमा वेस्टर्न क्रिकेट क्लब विजयी भएको छ । 
तिलोत्तमा — ड्रिम युनिक रुपन्देही सुपर लिग वान–डे क्रिकेट प्रतियोगिताअन्तर्गत बिहीबारको खेलमा वेस्टर्न क्रिकेट क्लब विजयी भएको छ । सिद्धार्थ क्रिकेट मैदानमा भएको खेलमा वेस्टर्न क्रिकेट क्लबले जेआर त्रिकेट क्लबलाई ४ विकेट पराजित गरेको हो । जेआर क्रिकेट क्लबले दिएको १ सय १६ रनको विजयी लक्ष्य पछ्याएको वेस्टर्न क्रिकेट क्लबले २४ ओभर ५ बलमा ६ विकेट गुमाएर १ सय १८ रन बनायो । वेस्टर्नका लागि दिपेस रोक्काले सर्वाधिक ४४ रन बनाए । सन्देश थापाले नटआउट ३० रनको योगदान गरे । जेआरका सन्दीप सुनारले ३ विकेट लिए । नरेन साउदले २ तथा प्रकाश जैसीले १ विकेट लिए ।यसअघि टस जितेर पहिले ब्याटिङ गरेको जेआरले २९.२ ओभरमा अलआउट हुँदै १ सय १५ रन को सामान्य योगफल बनाएको थियो । जेआरका विशाल भुसालले सर्वाधिक २८ रन बनाए । खडक बोहराले २३, दलबहादुर छेत्रीले २० तथा अनमोल थापाले १९ रन बनाए । जेआरलाई सस्तैमा रोक्न वेस्टर्नका अभिशेष गौतम एक्लैले ५ विकेट लिए । त्यस्तै, विष्णु पाण्डेले ३ तथा मृनाल गुरुङ र सुप्रिम कँडेल ले १/१ विकेट थिए । वेस्टर्नका अभिसेस गौतम प्लेयर अफ दि म्याच घोषित भए । प्रतियोगिताअन्तर्गत शुक्रबार हुने खेलमा भैरहवाको तिरुपती क्लबले बुटवल–११ सँग प्रतिस्पर्धा गर्नेछ ।